CELEX: 31986R2031
Language: el
Date: 1986-06-30 00:00:00
Title: Κανονισμός (ΕΟΚ) αριθ. 2031/86 της Επιτροπής της 30ής Ιουνίου 1986 σχετικά με τον καθορισμό για την περίοδο εμπορίας 1986/87 της ελάχιστης τιμής που καταβάλλεται στους παραγωγούς για τα ροδάκινα και του ποσού ενίσχυσης στην παραγωγή για τα ροδάκινα σε σιρόπι

Avis juridique important

|

31986R2031

Κανονισμός (ΕΟΚ) αριθ. 2031/86 της Επιτροπής της 30ής Ιουνίου 1986 σχετικά με τον καθορισμό για την περίοδο εμπορίας 1986/87 της ελάχιστης τιμής που καταβάλλεται στους παραγωγούς για τα ροδάκινα και του ποσού ενίσχυσης στην παραγωγή για τα ροδάκινα σε σιρόπι  

Επίσημη Εφημερίδα αριθ. L 173 της 01/07/1986 σ. 0047 - 0048

***** ΚΑΝΟΝΙΣΜΟΣ (ΕΟΚ) αριθ. 2031/86 ΤΗΣ ΕΠΙΤΡΟΠΗΣ  της 30ής Ιουνίου 1986  σχετικά με τον καθορισμό για την περίοδο εμπορίας 1986/87 της ελάχιστης τιμής που καταβάλλεται στους παραγωγούς για τα ροδάκινα και του ποσού ενίσχυσης στην παραγωγή για τα ροδάκινα σε σιρόπι  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ελλάδας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 για την κοινή οργάνωση αγοράς στον τομέα των μεταποιημένων οπωροκηπευτικών (1), όπως τροποποιήθηκε από τον κανονισμό (ΕΟΚ) αριθ. 1838/86 (2), και ιδίως το άρθρο 4 παράγραφος 4 και το άρθρο 5 παράγραφος 5,  Εκτιμώντας:  ότι ο κανονισμός (ΕΟΚ) αριθ. 1277/84 του Συμβουλίου της 8ης Μαΐου 1984 για τον καθορισμό των γενικών κανόνων του καθεστώτος ενίσχυσης στην παραγωγή στον τομέα των μεταποιημένων οπωροκηπευτικών (3) περιλαμβάνει διατάξεις σχετικά με τις μεθόδους καθορισμού της ενίσχυσης στην παραγωγή·  ότι, σύμφωνα με το άρθρο 4 παράγραφος 1 του κανονισμού (ΕΟΚ) αριθ. 426/86, η ελάχιστη τιμή που καταβάλλεται στους παραγωγούς καθορίζεται με βάση την ελάχιστη τιμή που ίσχυε κατά την προηγούμενη περίοδο εμπορίας, την εξέλιξη των τιμών βάσης στον τομέα των οπωροκηπευτικών και την ανάγκη να εξασφαλιστεί η ομαλή εμπορία των νωπών προϊόντων που προορίζονται για διάφορες χρήσεις·  ότι, όσον αφορά την Ελλάδα, σύμφωνα με το άρθρο 103 της πράξης προσχώρησης και μέχρι να αρχίσει η ευθυγράμμιση των τιμών, η ελάχιστη τιμή που πρέπει να καταβάλλεται στους έλληνες παραγωγούς πρέπει να καθορίζεται με βάση τις τιμές που καταβάλλονται στην Ελλάδα στους παραγωγούς κατά τη διάρκεια της περιόδου αναφοράς που ορίζεται στο άρθρο 1 του κανονισμού (ΕΟΚ) αριθ. 41/81 του Συμβουλίου (4)· ότι η τιμή αυτή ευθυγραμμίζεται με το επίπεδο των κοινών τιμών σύμφωνα με το άρθρο 59 της πράξης προσχώρησης·  ότι το άρθρο 5 του κανονισμού (ΕΟΚ) αριθ. 426/86 ορίζει τα κριτήρια για τον καθορισμό του ποσού της ενίσχυσης στην παραγωγή · ότι πρέπει να λαμβάνεται ιδίως υπόψη το ποσό της ενίσχυσης που καθορίστηκε για την προηγούμενη περίοδο εμπορίας, αναπροσαρμοσμένο ώστε να ληφθεί υπόψη η εξέλιξη της ελάχιστης τιμής που πρέπει να καταβάλλεται στους παραγωγούς, οι τιμές των τρίτων χωρών και, αν παραστεί ανάγκη, η εξέλιξη του κόστους μεταποίησης υπολογιζόμενη κατ' αποκοπή· ότι ο όγκος των εισαγωγών καθιστά την τιμή της χώρας, που δεν είναι μέλος, μη αντιπροσωπευτική· ότι η ενίσχυση στην παραγωγή πρέπει να υπολογίζεται με αναφορά σε μία τιμή που βασίζεται στην τιμή της κοινοτικής αγοράς·  ότι, όσον αφορά την Ελλάδα, το άρθρο 103 της πράξης προσχώρησης και ο κανονισμός (ΕΟΚ) αριθ. 990/84 (5) ορίζουν τα κριτήρια για τον καθορισμό του ποσού της ενίσχυσης στην παραγωγή ·  ότι η ελάχιστη τιμή που καταβάλλεται στους παραγωγούς στην Ισπανία και την Πορτογαλία και η ενίσχυση στην παραγωγή για τα προϊόντα που λαμβάνονται, προσδιορίζονται όπως προβλέπεται στα άρθρα 118 και 304 της πράξης προσχώρησης της Ισπανίας και της Πορτογαλίας· ότι η αντιπροσωπευτική περίοδος για τον προσδιορισμό της ελάχιστης τιμής προβλέπεται στον κανονισμό (ΕΟΚ) αριθ. 461/86 του Συμβουλίου της 25ης Φεβρουαρίου 1986 για τη θέσπιση, λόγω της προσχώρησης της Ισπανίας και της Πορτογαλίας, των κανόνων του καθεστώτος ενίσχυσης στην παραγωγή όσον αφορά τα μεταποιημένα οπωροκηπευτικά (6)· ότι η εφαρμογή των εν λόγω διατάξεων έχει ως αποτέλεσμα η ελάχιστη τιμή και οι ενισχύσεις που καθορίζονται για την Πορτογαλία να είναι ίδιες με εκείνες που καθορίζονται για τα άλλα κράτη μέλη εκτός από την Ισπανία·  ότι το άρθρο 118 παράγραφος 6 της πράξης προσχώρησης της Ισπανίας και της Πορτογαλίας προβλέπει ότι, κατά τις τέσσερις πρώτες περιόδους εμπορίας μετά την προσχώρηση, η χορήγηση της ενίσχυσης στην παραγωγή στην Ισπανία για τα ροδάκινα σε σιρόπι περιορίζεται σε ποσότητα 80 000 τόνων έτοιμου προϊόντος, εκπεφρασμένη σε καθαρό βάρος· ότι, για να εξασφαλιστεί δίκαιη κατανομή της πρώτης ύλης σε όλες τις περιοχές παραγωγής της Κοινότητας, πρέπει να καθοριστεί ότι για τα ροδάκινα που καλλιεργούνται σε μια συγκεκριμένη περιοχή χορηγούνται ενισχύσεις στην παραγωγή μόνον όταν μεταποιούνται στην περιοχή αυτή·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Μεταποιημένων Προϊόντων με βάση τα Οπωροκηπευτικά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο εμπορίας 1986/87:  α) οι ελάχιστες τιμές που αναφέρονται στο άρθρο 4 του κανονισμού (ΕΟΚ) αριθ. 426/86 και οι οποίες πρέπει να καταβάλλονται στους παραγωγούς ροδακίνων, και  β) η ενίσχυση στην παραγωγή που αναφέρεται στο άρθρο 5 του ίδιου κανονισμού και αφορά τα ροδάκινα σε σιρόπι  καθορίζονται στο παράρτημα.  Άρθρο 2  Όταν η μεταποίηση πραγματοποιείται εκτός του κράτους μέλους στο οποίο έχει καλλιεργηθεί το προϊόν, το εν λόγω κράτος μέλος παρέχει στο κράτος μέλος που καταβάλλει την ενίσχυση στην παραγωγή την απόδειξη ότι έχει πληρωθεί η ελάχιστη τιμή που καταβάλλεται στον παραγωγό.  Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Ιουνίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 49 της 27. 2. 1986, σ. 1.  (2) ΕΕ αριθ. L 159 της 14. 6. 1986, σ. 1.  (3) ΕΕ αριθ. L 123 της 9. 5. 1984, σ. 25.  (4) ΕΕ αριθ. L 3 της 1. 1. 1981, σ. 12.  (5) ΕΕ αριθ. L 103 της 16. 4. 1984, σ. 21.  (6) ΕΕ αριθ. L 53 της 1. 3. 1986, σ. 15.  ΠΑΡΑΡΤΗΜΑ  ΕΛΑΧΙΣΤΗ ΤΙΜΗ ΠΟΥ ΚΑΤΑΒΑΛΛΕΤΑΙ ΣΤΟΥΣ ΠΑΡΑΓΩΓΟΥΣ  1.2,4 //  //  // Προϊόν   // ECU/100 kg καθαρού βάρους στον παραγωγό για προϊόντα  που καλλιεργούνται στην   //  // 1.2.3.4 //  // Ισπανία   // Ελλάδα   // Λοιπά κράτη  μέλη   //    //   //   //   // Ροδάκινα που προορίζονται για την παρασκευή ροδακίνων σε σιρόπι   // 26,725   // 29,714  // 31,284   //    //   //   //  ΕΝΙΣΧΥΣΗ ΣΤΗΝ ΠΑΡΑΓΩΓΗ  1.2,4 //  //  // Προϊόν   // ECU/100 kg καθαρού βάρους στον παραγωγό για προϊόντα  που λαμβάνονται από πρώτη ύλη που συγκομίζεται στην   //  // 1.2.3.4 //  // Ισπανία  (1)   // Ελλάδα  (2)   // Λοιπά κράτη  μέλη (2)   //    //   //   //   // Ροδάκινα σε σιρόπι  // 10,553   // 9,482   // 14,625   //    //   //   //  (1) Το ποσό που αναγράφεται στη στήλη αυτή χορηγείται μόνον για τα προϊόντα που μεταποιούνται στην Ισπανία. Στην περίπτωση που τα προϊόντα αυτά μεταποιούνται εκτός της Ισπανίας δεν χορηγείται ενίσχυση στην παραγωγή.  (2) Το ποσό που αναγράφεται στη στήλη αυτή χορηγείται μόνον για τα προϊόντα που μεταποιούνται σε ένα κράτος μέλος εκτός της Ισπανίας. Στην περίπτωση που τα προϊόντα αυτά μεταποιούνται στην Ισπανία δεν χορηγείται ενίσχυση στην παραγωγή.